KOMISSION PÄÄTÖS,

annettu 16 päivänä joulukuuta 2020,

Euroopan unionin tapahtumalokin keskusvalvojan ohjeistamisesta merkitsemään Euroopan unionin tapahtumalokiin Saksan kansallisiin jakosuunnitelmataulukoihin tehdyt muutokset

(2021/C 115/02)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1),

ottaa huomioon Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2 päivänä toukokuuta 2013 annetun komission asetuksen (EU) N:o 389/2013 (2) ja erityisesti sen 52 artiklan 2 kohdan toisen alakohdan,

sekä katsoo seuraavaa:

(1) Komissio antoi 27 päivänä huhtikuuta 2011 päätöksen 2011/278/EU (3), jossa määritetään direktiivin 2003/87/EY 10 a artiklan mukaisesti unionin laajuiset siirtymäsäännökset päästöoikeuksien yhdenmukaistettua maksutta tapahtuvaa jakoa varten.

(2) Komissio antoi 5 päivänä syyskuuta 2013 päätöksen 2013/448/EU (4) kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana kaudella 2013–2020.

(3) Komissio muutti päätöksellä 2014/9/EU (5) päätöksiä 2010/2/EU (6) ja 2011/278/EU niiden toimialojen tai toimialojen osien luettelon osalta, joiden katsotaan olevan alttiita merkittävälle hiilivuodon riskille, jäljempänä ’hiilivuotoluettelo’.

(4) Komissio ohjeisti päätöksillä C(2013) 9281 (7), C(2014) 123 (8), C(2014) 674 (9) ja C(2014) 1167 (10) Euroopan unionin tapahtumalokin (EUTL) keskusvalvojaa merkitsemään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Alankomaiden, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan kansalliset jakosuunnitelmataulukot ja tarkistetut kansalliset jakosuunnitelmataulukot Euroopan unionin tapahtumalokiin.

(5) Komissio ohjeisti päätöksellä C(2019) 4184 keskusvalvojaa muuttamaan Saksan kansallista jakosuunnitelmataulukkoa sen jälkeen, kun Saksan päästökauppaviranomainen toimitti ilmoituksen, joka koski polymeerejä tuottavaa laitosta DE-210619. Maksutta jaettavien päästöoikeuksien laskemista varten ilmoitetut tiedot perustuivat kuitenkin virheelliseen lämpötaseeseen hiilivuodon kohteena olevien laitosten osien ja niiden laitosten osien, jotka eivät ole hiilivuodon kohteena, välillä, minkä vuoksi jaettiin 1 876 päästöoikeutta liian vähän. Saksa ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 5 päivänä lokakuuta 2020 päivätyllä kirjeellä sen jakosuunnitelmataulukkoon tehdyistä muutoksista, jotka koskivat laitosta DE-210619.

(6) Komissio ohjeisti päätöksellä C(2019) 4184 keskusvalvojaa muuttamaan Saksan kansallista jakosuunnitelmataulukkoa sen jälkeen, kun Saksan päästökauppaviranomainen toimitti ilmoituksen, joka koski polymeerejä tuottavaa laitosta DE-210620. Maksutta jaettavien päästöoikeuksien laskemista varten ilmoitetut tiedot perustuivat kuitenkin virheelliseen lämpötaseeseen hiilivuodon kohteena olevien laitosten osien ja niiden laitosten osien, jotka eivät ole hiilivuodon kohteena, välillä, minkä vuoksi jaettiin 3 217 päästöoikeutta liian vähän. Saksa ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 5 päivänä lokakuuta 2020 päivätyllä kirjeellä sen jakosuunnitelmataulukkoon tehdyistä muutoksista, jotka koskivat laitosta DE-210620.

(7) Komissio katsoo, että ilmoitetut Saksan kansalliseen jakosuunnitelmataulukkoon tehdyt muutokset ovat direktiivin 2003/87/EY ja päätöksen 2011/278/EU mukaisia. Euroopan unionin tapahtumalokin (EUTL) keskusvalvojaa olisi sen vuoksi ohjeistettava merkitsemään nämä muutokset Euroopan unionin tapahtumalokiin,

ON PÄÄTTÄNYT SEURAAVAA:

Ainoa artikla Euroopan unionin tapahtumalokin (EUTL) keskusvalvoja merkitsee muutokset Saksan kansalliseen jakosuunnitelmataulukkoon siten kuin ne esitetään liitteessä I.

Tehty Brysselissä 16 päivänä joulukuuta 2020. Komission puolesta Frans TIMMERMANS Johtava varapuheenjohtaja

(1) EUVL L 275, 25.10.2003, s. 32.

(2) EUVL 122, 3.5.2013, s. 1.

(3) Komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1).

(4) Komission päätös 2013/448/EU, annettu 5 päivänä syyskuuta 2013, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (EUVL L 240, 7.9.2013, s. 27).

(5) Komission päätös 2014/9/EU, annettu 18 päivänä joulukuuta 2013, päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (EUVL L 9, 14.1.2014, s. 9).

(6) Komission päätös 2010/2/EU, annettu 24 päivänä joulukuuta 2009, luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (EUVL L 1, 5.1.2010, s. 10).

(7) Commission Decision C(2013) 9281 of 18 December 2013 on instructing the Central Administrator of the European Union Transaction Log to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log.

(8) Commission Decision C(2014) 123 of 17 January 2014 on instructing the Central Administrator of the European Union Transaction Log to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log.

(9) Commission Decision C(2014) 674 of 12 February 2014 on instructing the Central Administrator of the European Union Transaction Log to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log.

(10) Commission Decision C(2014) 1167 of 26 February 2014 on instructing the Central Administrator of the European Union Transaction Log to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log.